Teine põhjus on jaht sportlike rekordsaavutuste järele mistahes hinna eest. Me ei eita sportliku võidu väärtust, samuti tunnustame täiel määral ta tähtsust huvi tõstmisel sportlike harjutuste vastu, õhutamisel järelepüüdmisele ja sportlike saavutuste parandamisele, seega tehes suuteliseks valitsema oma keha ja selle kogu lihasteaparaati. Aga iha absoluutse kodumaa- või maailma-rekordite järele iga hinna eest, isegi kestva terviserikke korral, ainult et näiteks kõrgushüppes 1 sm hüpata kõrgemale või 500 meetrit mõne-kümnendiku sekundiga joosta kiiremini, kui oli maailma-rekordi saavutus, ei leia vabakultuurlaste ringis heakskiitmist.